recursal/SuperWikiNEXT-32B huggingface dataset:
**அ. சந்திரசேகரன்** (பிறப்பு: 1940) மலேசியாவில் மூத்த எழுத்தாளர்களுள் ஒருவராவார். இவர் ஓய்வு பெற்ற ஆசிரியரும், பத்திரிகைத் துணையாசிரியருமாவார். எழுத்துறையில் இவர் "நாணல்" எனும் புனைப் பெயரால் அறிமுகமாகியுள்ளார்.

எழுத்துத் துறை ஈடுபாடு
----------------------

1958 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், தொடர்கதைகள், வானொலி நாடகங்கள் மற்றும் கட்டுரைகளையும் எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. மலேசியா வானொலியிலும் ஒலிபரப்பாகியுள்ளன. இவரது "பிளவு" என்னும் சிறுகதை தமிழகத்தில் பதிக்கப்பட்ட "அக்கரை இலக்கியம்" தொகுப்பில் இடம் பெற்றுள்ளது.

நூல்கள்
-------

* "அந்த நதியில் இரண்டு மீன்கள்" (நாவல் - 1967)

பரிசில்களும், விருதுகளும்
-------------------------

* சிங்கப்பூர் அரசாங்கம் நடத்திய தேசியப் பண்பாட்டுக் கழகச் சிறுகதைப் போட்டியில் பரிசு
* மலேசிய தமிழ் எழுத்தாளர் சங்க மாதாந்தர பவுன் பரிசு

உசாத்துணை
---------

* மலேசியத் தமிழ் எழுத்துலகம் தளத்தில் அ. சந்திரசேகரன் பக்கம் பரணிடப்பட்டது 2016-03-04 at the வந்தவழி இயந்திரம்
ஒசூர் ஆந்திர சாம்ஸ்கிருத்திகா சமிதியில் அமைக்கப்பட்டுள்ள கோதண்டராமையா சிலை
**கே. எஸ். கோதண்டராமய்யா** (*EK. S. Kothandaramiah*, 6 ஆகத்து 1909- 1984) கிருட்டிணகிரி மாவட்டம், உத்தனப்பள்ளி சட்டப் பேரவையின் முன்னாள உறுப்பினர் மற்றும் தெலுங்கு அறிஞராவார்.

கோதண்டராமய்யா கிருட்டிணகிரி மாவட்டத்தில் பாரந்தூர் கெலமங்கலம் சாலையில் உள்ள ஜாகிருகாப்கள்ளியில் 1909 ஆகத்து 6 ஆம் நாள் சிவராமதாஸ் இராமக்கா இணையருக்கு மகனாக பிறந்தார். கோதண்டராமய்யா ஒசூரில் பள்ளிப் படிப்பை முடித்து பெங்களூரில் முதுகலை பட்டப்படிப்பை (எம்.ஏ) முடித்து, தெலுங்கு மொழியில் புலவர் பட்டம் பெற்றார். இதன் பிறகு பாகலூரில் தொடக்கப்பள்ளி ஆசிரியராக பணியில் சேர்ந்தார். பின் ஒசூர், வேப்பனப்பள்ளி, ஆத்தூர், சேலம் ஆகிய ஊர்களில் உள்ள உயர்நிலைப் பள்ளிகளில் ஆசிரியராக பணிபுரிந்தார். பின் பொதுவாழ்வில் ஏற்பட்ட ஆர்வத்தினால் ஆசிரிரயர் பணியை விட்டு விலகினார். 1967 ஆண்டு சட்டமன்றத் தேர்தலில் இராஜாஜியின் சுதந்திராக் கட்சியின் சார்பில் உத்தனப்பள்ளி சட்டமன்றத் தொகுதியில் போட்டியிட்டு வெற்றி பெற்றார். பின் அதே தொகுதியில் இருந்து 1971 இல் சுயேட்சையாக மீண்டும் போட்டியிட்டு வெற்றிபெற்றார்.

தெலுங்கு பணிகள்
---------------

தெலுங்கு மொழி மீது தீராத பற்று கொண்ட இவர் 1959 இல் பொட்டி சிறீராமுலு பெயரில் நூலகமும் படிப்பகமும் அமைத்து, ஆந்திரத்திலிருந்து தெலுங்கு புத்தகங்களை வாங்கிவந்து படிக்க உதவினார். சென்னையில் அகில இந்திய தெலுங்கு மாநாட்டை நடத்தினார். தமிழக முதல்வர் எம். ஜி. ஆர் உதவியுடன் தமிழக அரசிடம் இலவசமாக இடம்வாங்கி ஒசூர் காமராசர் காலனியில் ஆந்திர சாம்ஸ்கிருத்திகா சமிதி என்ற தெலுங்கு அமைப்பை நிறுவினார்.. அதில் பல தெலுங்கு நிகழ்ச்சிகளை நடத்தி பல தெலுங்கு அறிஞர்களை வரவழைத்து சொற்பொழிவுகளை நடத்த வைத்தார். சமிதியில் கிருஷ்ண தேவராயரின் பட்டாபிசேக ஆண்டு விழாவை ஒவ்வோராண்டும் நடத்தி வந்தார் அவர் இறந்த பின்னும் இந்த நிகழ்ச்சி சமிதியில் தொடர்ந்து நடந்துவருகிறது. இவர் கிருஷ்ண தேவராயரின் வரலாறு குறித்து புத்தகத்தின் முதல் பகுதியை எழுதி வெளியிட்டார். இவருக்கு ஆந்திர சாம்ஸ்கிருத்திகா சமிதி வளாகத்தின் முகப்பில் சிலை வைக்கப்பட்டுள்ளது.

மேற்கோள்கள்
-----------

1. ↑
2. ↑  "தாய்மொழி மீது பற்றுக் கொண்ட எளிமையான MLA". *மாநகரச் செய்திகள்* **1-6**. பெப்ரவரி 2017. doi:17.
**கோப்பு நீட்சி** (filename extension) என்பது கணினிக் கோப்புகளின் இறுதியில் ஒரு புள்ளிக்கு (period) அடுத்து அமையும் கோப்புப் பெயரின் இறுதிப்பகுதியாக அமைந்து இருக்கும். கோப்பினுள் இருக்கும் தரவு அமைப்பை, அக்கோப்பின் பெயர் நீட்சி தெரிவிக்கிறது. மேலும், அக்கோப்பினை, ஒரு பயனர் எப்படி பயன்படுத்த வேண்டும் என்பதையும் தெரிவிக்கிறது. சில கோப்புகளில் புள்ளிக்கு மாற்றாக, சிறு இடைவெளி (space)களுடனும் காணப்படுகின்றன. 
பெரும்பான்மையான கோப்பு முறைமைகளில் கோப்பு நீட்சி என்பது எந்தவித சிறப்புத் தன்மையும் இல்லாத, அக்கோப்புப் பெயரின் ஒரு பகுதியாகவே விளங்குகின்றன. சில கோப்பு முறைமைகளில், கோப்பு நீட்சியான சிறப்பியல்புகளைப் பெற்று, அக்கோப்பின் வடிவத்தையும், கோப்பின் அளவையும் தீர்மானிக்கிறது.

பயன்பாடு
--------

ஒரு கோப்புநீட்சியானது, அக்குறிப்பிட்டக் கோப்பின் மீதரவாக உள்ளது.  பொதுவாக கோப்புநீட்சியானது, அது இருக்கும் கோப்பில், எம்முறையில் தரவை சேமிக்க வேண்டும் என்பதைத் தெரிவிக்கிறது. ஒரு கோப்பு முறைமையே, அக்கோப்பின் நீட்சி எந்த இடத்தில் அமைய வேண்டும் என முடிவு செய்கிறது. பெரும்பான்மையானவை இறுதியில் தான் இருக்கும். எடுத்துக்காட்டாக, ' `கோப்பின் பெயர்.txt` ,`கோப்பின்பெயர்.csv`, `.html``mysite.index.html`.

மேற்கோள்கள்
-----------

1. ↑  Stauffer, Todd; McElhearn, Kirk (2006) (in en). *Mastering Mac OS X*. John Wiley & Sons. பக். 95–96. பன்னாட்டுத் தரப்புத்தக எண்:9780782151282.. பார்த்த நாள்: 2 October 2017.
**மீநாயகன் திரைப்படம்** (Superhero film) என்பது ஒன்று அல்லது அதற்கு மேற்பட்ட மீநாயகன்களின் செயல்களை மையமாகக் கொண்ட ஒரு திரைப்பட வகை ஆகும். இந்த வகைத் திரைப்படம் மனித வாழ்விற்கு அப்பாற்பட்ட சக்திகளை கொண்ட நபர்களை பற்றி சித்தரிக்கப்படுகின்றது. இந்த சக்திகள் வேற்று கிரகவாசிகள், விபத்துகள் மற்றும் மந்திரங்கள் மூலம் இவர்களுக்கு கிடைக்கப்பெறுகின்றது. அதன் பிறகு மனித நேயமற்ற செயல்களை செய்யும் சூப்பர்வில்லன் மற்றும் வேற்று கிரகவாசிகளிடமிருந்து இந்த பூமியை எப்படி மீநாயகன்கள் காப்பாற்றுகின்றார்கள் என்றே சித்தரிக்கப்படுகின்றது. 

இந்த படங்களில் பொதுவாக அதிரடி, சாகசம், கனவுருப்புனைவு அல்லது அறிவியல் புனைகதைகளை மையமாக வைத்து ஒரு குறிப்பிட்ட கதாபாத்திரத்தின் மூலம் சித்தரிக்கப்படுகின்றது. இந்த திரைப்படத்தில் இவர்களுக்கு கிடைக்கப்பெறும் சிறப்பு சக்திகளின் தோற்றம் மற்றும் அவர்களின் உதவும் குணங்களை பற்றியே கதை நகர்கின்றது.

தி அவேஞ்சர்ஸ் திரைப்படத்தின் நடிகர்கள்
பெரும்பாலான மீநாயகன் திரைப்படங்கள் மீநாயகன் வரைகதையை அடிப்படையாகக் கொண்டே எடுக்கப்படுகின்றது. சில திரைப்படங்கள் இயந்திர மனிதத் தொடர், விண்கல் நாயகன் போன்ற அசல் திரைப்படங்களாகவும் எடுக்கப்பட்டுள்ளது. மேலும் வானொலித் தொடர், தொலைக்காட்சி தொடர் மற்றும் ஜப்பான் நாட்டு மங்கா கதைகளையும் மையமாக வைத்து எடுக்கப்பட்டுள்ளது. 2000 களில் ஆரம்பத்தில், மீநாயகன் திரைப்படம் உலகளவில் ஆதிக்கம் செலுத்தும் வடிவமாக மாறியுள்ளது. 2000 ஆம் ஆண்டிலிருந்து மிகவும் குறிப்பிடத்தக்க மற்றும் வெற்றிகரமான சூப்பர் ஹீரோ படங்கள் 20ஆம் சென்சுரி பாக்ஸ் இன் எக்ஸ்-மென், சாம் ரைமி இயக்கிய இசுபைடர் மேன், பிக்சார் இன் தி இன்கிரெடிபில்ஸ், கிறிஸ்டோபர் நோலன் இயக்கிய பேட் மேன், மார்வெல் திரைப் பிரபஞ்சம் தயாரித்த அயன் மேன் மற்றும் டிசி தயாரித்த சூப்பர் மேன் போன்ற பல திரைப்படங்கள் வெளியாகியுள்ளது.

இது வணிக ஆதிக்கத்திற்கு பெரும் பங்கை வகிக்கின்றது. அகாதமி விருது போன்ற விருதுகளும் வென்றுள்ளது. சில தருணங்களில் நேயர்களின் மத்தியில் நேர்மறையான விமர்சனங்களையும் பெற்றுள்ளது. அதிரடி, திகில், கனவுருப்புனைவு, நகைச்சுவைத் திரைப்படம் போன்ற பல்வேறு வகைகளில் மீநாயகன் திரைப்படங்கள் வெளியாகி வணிக ரீதியாக வெற்றி பெற்றுள்ளன.

மேலும்
------

முதன்மைக் கட்டுரை: மார்வெல் வரைகதைகள் அடிப்படையிலான திரைப்படங்களின் பட்டியல்

மேற்கோள்கள்
-----------

1. ↑  "Flickering Myth's Greatest Comic Book Movies: #17 – Men in Black". Flickeringmyth.com. November 11, 2014 அன்று பார்க்கப்பட்டது.
2. ↑  "Batman & Robin Movie Reviews, Pictures – Rotten Tomatoes". *Rotten Tomatoes*. June 18, 2008 அன்று பார்க்கப்பட்டது.
3. ↑  Lichtenfeld, 2007, pg. 289

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**சீராக்கத்தக்க கண்ணிமுடிச்சு** என்பது ஒரு தடத்தின் அளவைக் கூட்டிக் குறைக்கக்கூடியதாக அமைந்த ஒரு தட முடிச்சு ஆகும். இது இழுவை நிலையிலுள்ள ஒரு கயிற்றில் பயன்படுத்தக்கூடியது. ஒரு பொருளைச் சுற்றி எடுத்தபின் கயிற்றின் நிலைப்பகுதியில் செயல்முனையினால் உருட்டுக் கண்ணிமுடிச்சு ஒன்று முடியப்படும். தடத்தின் அளவைக் கூட்டிக் குறைப்பதன் மூலம் கயிற்றின் இழுவை பேணப்படுகின்றது.

கூடாரங்கள் அமைக்கும்போது கூடாரக் கயிற்றை இழுத்துக் கட்டுதல், மரவியலாளர்கள் மரங்களில் ஏறுதல், வ்ண்டிகளில் சுமைகளை ஏற்றிக் கட்டுதல் போன்றவற்றுக்கு இம் முடிச்சுப் பயன்படுகின்றது. பல சிறப்புக்களைக் கொண்ட இம் முடிச்சு, ஹபிள் விண்வெளித் தொலைநோக்கியைப் பழுது பார்ப்பது தொடர்பான இரண்டாவது பயணத்தில் விண்வெளி வீரர்கள் இதனைப் பயன்படுத்தினர்.

முடியும் முறை
-------------

### #1855

1. 1735 ஆம் எண் கொண்ட உருட்டுக் கண்ணிமுடிச்சை அடிப்படையாகக் கொண்ட இம் முடிச்சே பிற வேறுபாடுகளிலும் கூடிய பாதுகாப்பானது ஆகும்.

 
### #1856

1. 1734 ஆம் எண்கொண்ட முடிச்சை அடிப்படையாகக் கொண்ட இவ் வேறுபாடு அமெரிக்காவின் சாரணர்களுக்குக் கற்பிக்கப்படுகின்ற ஒரு முடிச்சு ஆகும்.

இவற்றையும் பார்க்கவும்
----------------------

* முடிச்சுக்களின் பட்டியல்

உசாத்துணைகள்
------------

வெளியிணைப்புக்கள்
-----------------

* அசைவூட்டப்பட்ட முடிச்சு
**இராஜாக்கூர்** (Rajakur), தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், இராஜாக்கூர் ஊராட்சியில் உள்ளது. மதுரை - சிவகங்கை மாநில நெடுஞ்சாலை எண் 33ல், மதுரையிலிருந்து 13 கிமீ தொலைவில் உள்ளது. 

இவ்வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625107. [1] [2]

இராஜாக்கூர், மதுரை கிழக்கு வட்டத்தின் ஏழு உள்வட்டங்களில் ஒன்றாகும். [3]இராஜாக்கூர் கிராமத்தின் குறியீட்டு எண் 640662 ஆகும்.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, 417 குடும்பங்களும்; 407.99 ஹெக்டேர் நிலப்பரப்பும் கொண்ட இராஜாக்கூர் கிராமத்தின் மொத்த மக்கள்தொகை 1,748 இங்கு தமிழ் மற்றும் சௌராஷ்டிர மொழிகள் பேசப்படுகிறது.

அருகே அமைந்த கிராமங்கள்
-----------------------

* வரிச்சியூர்
* குன்னத்தூர்
* நாட்டார்மங்கலம்
* வீரபாஞ்சான்
* களிமங்கலம்

மேற்கோள்கள்
-----------

1. ↑  Rajakur
2. ↑  Rajakur
3. ↑  மதுரை கிழக்கு வட்டம்

வெளி இணைப்புகள்
---------------

* கூகுள் வரைபடத்தில் இராஜாக்கூர் கிராமம்
ஆராக்குழா தேவாலயம்
 போல்கட்டி அரண்மனை
**முளவுக்காடு (Mulavuka),** மேலும் **போல்கட்டித் தீவு** என்றும் உள்ளூரில் அறியப்படும் இது, இந்தியாவின்கேரளாவில் எர்ணாகுளம் மாவட்டத்தில் அமைந்துள்ள ஒரு கிராம ஊராட்சியாகும். வைப்பீன் தீவு, வல்லர்பாடம் தீவு ஆகியவை இதன் மேற்குப் பக்கத்திலும், வடுத்தளையின் கிழக்கிலும் அமைந்துள்ளது. இந்த ஊர் கோசுரீ பாலங்கள் மூலமாக எர்ணாகுளம் மற்றும் வல்லர்பாடம் ஆகியவற்றுடன் இணைக்கப்பட்டுள்ளது. மேலும் களமச்சேரி, ஆலுவா, கொச்சி ஆகிய பகுதிகளின் இணைப்புச் சாலையும் உள்ளது.

போல்கட்டி மாளிகை
----------------

போல்கட்டி மாளிகை, தீவின் தெற்கு முனையில் அமைந்துள்ளது. இது காலனித்துவ நிர்வாகத்திற்கான மையமாக டச்சுக்காரர்களால் கட்டப்பட்டது. பின்னர் ஆங்கிலேயர்களால் கைப்பற்றப்பட்டது. அரண்மனை ஒரு பிரபலமான சுற்றுலா அம்சமாகவும், பாரம்பரிய தங்குமிடமாகவும் உள்ளது. இது கேரள சுற்றுலா வளச்சிக் கழகத்தால் (கே.டி.டி.சி) நிர்வகிக்கப்படுகிறது. லுலு சர்வதேச மாநாட்டு மையம், ஹையாத் குழும விடுதிகள் போன்றவை 2016 இல் தொடங்கப்பட்டது.

தீவில் குழிப்பந்தாட்ட மைதானமும், சர்வதேச கடற்கரையும் உள்ளது. இது இந்தியாவில் முதன்முதலில் கேரள சுற்றுலா வளச்சிக் கழகத்திற்காக கிட்கோ நிறுவனத்தால் அமைக்கப்பட்டது. தீவு அதன் விடுதிகள், பண்ணை வீடுகள், நீர் விளையாட்டு, பாதுகாப்பான மிதிவண்டி வழிகள், நடைபாதை தடங்கள், பல உணவு உணவகங்கள் போன்றவைகளுக்கு பிரபலமானது.

முளவுகாட்டின் ஈர்ப்பு என்பது அனைத்து கலாச்சாரமும் ஒன்றிணைந்து இருப்பதாகும். அனைத்து மத மற்றும் அரசியல் நம்பிக்கையுள்ள மக்கள் ஒற்றுமையுடன் வாழ்கிறார்கள். எந்தவொரு பொதுவான பிரச்சினைகளுக்கும் எப்போதும் ஒன்றுபடுவார்கள். சமீபத்தில் இது கேரள உயர்நீதிமன்றத்தின் வழக்கறிஞர்கள் மற்றும் ஆஸ்டர் மெட்சிட்டியின் மருத்துவர்களுக்கான குடியிருப்பு மையமாக வளர்ந்து வருகிறது. கொள்கலன் சாலைக்கு இணையாக தீவின் மேற்குப் பகுதியில் ஒரு சேவை சாலை அமைக்கப்படவுள்ளது.

புள்ளிவிவரங்கள்
---------------

2001 இந்திய மக்கள் தொகை கணக்கெடுப்பில்,  இந்த ஊரில் மக்கள் தொகை 22,845 என இருந்தனர். ஆண்கள் 49% மக்கள்தொகையும் பெண்கள் 51% ஆகவும் உள்ளனர். ஊரின் சராசரி கல்வியறிவு விகிதம் 86% ஆக இருந்தது. இது தேசிய சராசரியான 59.5% ஐ விட அதிகமாகும்: ஆண் கல்வியறிவு 87% மற்றும் பெண் கல்வியறிவு 84%. மக்கள் தொகையில் 11% 6 வயதுக்குட்பட்டவர்களாவர்.

குறிப்புகள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

| * பா
* உ
* தொ
எர்ணாகுளம் மாவட்டத்தில் உள்ள நகரங்களும் ஊர்களும் |
| --- |
| மாவட்டத் தலைமையகம்: காக்கநாடு |
| எர்ணாகுளம் | 
* ஆலுவா
* அங்கமாலி
* சேந்தமங்கலம்
* செங்கமநாடு
* சேரநல்லூர்
* சூர்ணிக்கரை
* சொவ்வரை
* எடத்தலை
* ஏலூர்
* கடமக்குடி
* கொடுங்ஙல்லூர்
* களமசேரி
* கொச்சி
* கோதமங்கலம்
* கோட்டுவள்ளி
* குரீக்காடு
* மரடு
* முளவுக்காடு
* மூவாற்றுப்புழை
* வடக்கன் பறவூர்
* வடுத்தளை
* பெரும்பாவூர்
* திருவாங்குளம்
* திருப்பூணித்துறை
* வரப்புழா
* வாழக்காலை
* இடக்கொச்சி

 |
| 
* ஆலப்புழை
* எறணாகுளம்
* இடுக்கி
* கண்ணூர்
* காசர்கோடு
* கொல்லம்
* கோட்டயம்
* கோழிக்கோடு
* மலப்புறம்
* பாலக்காடு
* பத்தனந்திட்டா
* திருவனந்தபுரம்
* திருச்சூர்
* வயநாடு

 |
**தைசுன் கான்** என்பவர் வடக்கு யுவான் அரசமரபின் ஒரு ககான் ஆவார். இவர் 1433 - 1452இல் ஆட்சி புரிந்தார். இவரது இயற்பெயர் தோக்தோவா புகா ஆகும். இவரது பெயரளவிலான ஆட்சிக்குக் கீழ் ஒயிரட்கள் மங்கோலியப் பழங்குடி இனங்களை வெற்றிகரமாக மீண்டும் ஒன்றிணைத்தனர். 1409ஆம் ஆண்டின் கெர்லென் யுத்தத்திற்குப் பிறகு ஒயிரட்கள் முதல் முறையாக தங்களுக்குத் தெற்கில் இருந்த மிங் அரசமரபுக்கு அச்சுறுத்தலை ஏற்படுத்தினர்.

ஆரம்ப வாழ்க்கை
--------------

1425இல் முந்தைய கான் ஒயிரடையின் இறப்பிற்குப் பிறகு இரு தரப்பினருக்கும் அழிவை ஏற்படுத்திய ஒரு போரானது பல ஆண்டுகளுக்கு மகமுது (பகாமு, படுலா) தலைமையிலான ஒயிரட்கள் மற்றும் ஒருக் தெமூர் கானின் குடும்பத்தினரால் தலைமை தாங்கப்பட்ட மேற்கு மங்கோலிய இனங்களுக்கு மத்தியில் வெடித்தது. அதே நேரத்தில் நடு மற்றும் கிழக்கு மங்கோலிய இனங்கள் அடய் கானைப் பெரிய கானாக 1425இல் ஒயிரடையின் இறப்பிற்குச் சிறிது காலத்திலேயே அறிவித்தன. 

தோக்தோவா புகா அஜையின் மூத்த மகன் ஆவார். எல்பெக் நிகுலேசுக்சி கானுக்கும் (இ. 1399), அவருடைய மனைவி அழகிய ஒல்ஜெயிடுவுக்கும் எல்பெக் நிகுலேசுக்சி கானின் இறப்பிற்குப் பிறகு அஜை பிறந்தார். தோக்தோவா புகாவுக்கு இரண்டு தம்பிகள் இருந்தனர். அவர்கள் அக்பர்சின் மற்றும் மன்டூல் ஆகியோராவர். மேற்கு மங்கோலியாவில் தனது சகோதரர்களுடன் அலைந்து திரிந்த நேரத்தில், தோக்தோவா புகா மகமுதுவின் மகனும், மகமுதுவுக்குப் பின் வந்த ஆட்சியாளரான நான்கு ஒயிரட்களின் தோகன் தைசியைச் சந்தித்தார். தோகன் தைசி தனது மகளை தோக்தோவா புகாவுக்கு மணமுடித்துக் கொடுத்தார். இவரை ஒரு பகடைக் காயாகப் பயன்படுத்த விரும்பினார். 1433இல் தங்களது சொந்த ககானாகத் தோக்தோவா புகாவுக்கு ஒயிரட்கள் மகுடம் சூட்டினர். எதிரெதிர் மங்கோலிய இனங்களால் ஆதரவளிக்கப்பட்ட ஒரே நேரத்தில் இரண்டு கான்கள் ஐந்து ஆண்டுகளுக்கு நீடிப்பதற்கு இது வழிவகுத்தது

உசாத்துணை
---------

1. ↑  Sh.Tseyen-Oidov-Chinggis Bogdoos Ligden Khutugt hurtel (Khaad), p. 144.
***பீட்ரைஸ்ஸின் ஆடு***  என்பது  2001 இல் வெளிவந்த புத்தகம். இது குழந்தைகளுக்கான கதை வடிவில் அமைந்துள்ள  புத்தகமாகும். இக்கதை உண்மை சம்பவத்தை அடிப்படையாக கொண்டது.  பீட்ரைஸ் ப்பீரா என்ற சிறுமி உகாண்டாவில் வாழும் ஒரு ஏழை குடும்பத்தை சார்ந்தவள். ஹைபர் சர்வதேச அமைப்பின் மூலம் அவளுக்கு பரிசாக கிடைத்த ஆட்டை கொண்டு அவளது வாழ்க்கை தரம் மாறியதே இக்கதையின் மையமமாகும். இப்புத்தகம் படம் பார்த்து கதைசொல்லும் அமைப்பில் அமைந்துள்ளது, இந்த படப் புத்தகத்தை எழுதியவர் பேஜ் மேக்ப்ரியர்  மற்றும் மூலத்தை விளக்கியவர் லோரி லோஹ்ஸ்டீட்டர் ஆவர். இக்கதை பீட்ரைஸ் ப்பீரா ஆட்டை கொண்டு எவ்வாறு தனது பள்ளிக்கு செல்லும் கனவை நினைவாக்குகிறாள் என்பதே ஆகும்.

இதற்கு பின்னுரையை, இலரி கிளின்டன் பின்வருமாறு எழுதுகிறார், "*பீட்ரைஸ்ஸின்  ஆடு* ஒரு இதயத்திற்கு இதமளிக்கும் ஒரு  நினைவூட்டல் கதை, மாற்றங்கள் எல்லா குடும்பங்களிலும் ஏற்படக்கூடியவை என்பதை நிரூபித்துள்ளது." புத்தக விற்பனையில் ஒரு பகுதி ஹைபர் சர்வதேச அமைப்பிற்கு கொடுக்கப்பட்டது

இப்புத்தகம்  கிறிஸ்டோபர் விருது மற்றும் தெனெஸ்ஸேஸ் தன்னார்வ மாநில புத்தக விருது மாஸ்டர் பட்டியலிலும் இடம்பெற்றுள்ளது.

இந்த உண்மைச் சம்பவம் 2005 இல் *60 மினிட்ஸ்* தொலைக்காட்சி நிகழ்ச்சியின் கருத்துப்பொருளாக வெளியிடப்ப்டது.

பீட்ரைஸ் ப்பீரா 2008இல்  கன்னேச்டிகிட் கல்லூரியில்  பட்டம் பெற்றார்  .

குறிப்புகள்
-----------

1. ↑  Leung, Rebecca (February 11, 2009). "Beatrice's Goat Fed A Dream: Bob Simon Reports On A Girl From Uganda Who Made It To A Prep School In America". *60 Minutes*. CBS News. 15 அக்டோபர் 2012 அன்று மூலம் பரணிடப்பட்டது. 2 April 2013 அன்று பார்க்கப்பட்டது.
2. ↑  Kristof, Nicholas D. (July 3, 2008). "The Luckiest Girl". *NY Times*. 2 April 2013 அன்று பார்க்கப்பட்டது.
பரிசில் என்னும் துறையினதாகப் புறநானூற்றுப் பாடல் ஒன்று குறிப்பிடப்பட்டுள்ளது.  இது பாடாண் திணையில் வரும் துறை.

குமணனிடம் பெற்றுவந்த பரிசிலைப் புலவர் பெருஞ்சித்திரனார் தன் மனைவியிடம் கொடுத்து அதனை என்ன செய்யவேண்டும் என்று கூறுவதாக இந்தப் பாடல் அமைந்துள்ளது. 

உன்னை விரும்பியவர்களுக்கும், நீ விரும்பியவர்களுக்கும், உற்றார் உறவினர்களுக்கும், நம் சுற்றத்தாரின் பசியைப் போக்க முன்பு கடன் கொடுத்தவர்களுக்கும், - இப்படி இன்னார்க்கு என்று எண்ணாது, எல்லாருக்கும் கொடு. என்னிடம் கேட்காமலேயே கொடு. இது குமணன் நல்கிய வளம். – என்கிறார்.

பரிசில் கடாநிலை, பரிசில் விடை ஆகிய துறைகளைப் பாடாண் திணையின் பகுதியாகக் குறிப்பிடும் தொல்காப்பியம் இதனைத் தனியொரு துறையாகக் குறிப்பிடவில்லை. 

புறப்பொருள் வெண்பாமாலை பரிசில் துறை எனச் சுட்டுவது வேறு துறை. இன்னார் கொடுத்தது என்று கூறுவது ‘பரிசில் துறை’ என்கிறது.

அடிக்குறிப்பு
-------------

1. ↑  புறநானூறு 163
2. ↑  
மண்ணகம் காவல் மன்னன் முன்னர்  

எண்ணிய பரிசில் இது என உரைத்தன்று. (புறப்பொருள் வெண்பாமாலை 193)
3. ↑  
வரிசை கருதாது வான்போற் றடக்கைக்  

குரிசினீ நல்கயாங் கொள்ளும் - பரிசில்  

அடுகள மார்ப்ப வமரோட்டித் தந்ந  

படுகளி நால்வாய்ப் பகடு.
**முல்லையன கிரி** (Mullayana Giri) என்பது இந்தியாவின் கர்நாடகாவின் அமைந்துள்ள மிக உயரமான சிகரமாகும். முள்ளையன கிரி சிக்மகளூர் வட்டத்தில் மேற்குத் தொடர்ச்சி மலையின் சந்திர துரோண மலைத்தொடர்களில் 13 ° 23′26 ″ வடக்கிலும் 75 ° 43′18 ″ கிழக்கிலும் 1,930 மீட்டர் (6,330 அடி) உயரத்துடன் அமைந்துள்ளது. இது கர்நாடகாவின் மிக உயர்ந்த சிகரமாகும். முல்லயனகிரியின் உச்சியில் ஒரு காவல் வானொலி ஒளிப்பரப்பு நிலையம் உள்ளது. சீதலாயனகிரி என்ற ஒரு முக்கிய சிகரம் இந்த இடத்தை ஒட்டியுள்ளது.

கோயில்
------

மலை உச்சியிலுள்ள ஒரு சிறிய கோயிலில் (கல்லறை) இருந்து இந்த சிகரத்திற்கு இதன் பெயர் கிடைக்கிறது, இது "முல்லப்பா சுவாமி" என்ற முனிவருக்கு அர்ப்பணிக்கப்பட்டுள்ளது. அவர் மலையுச்சியில் இரண்டு அடி மட்டுமே இருந்த குகைகளில் தியானித்ததாக நம்பப்படுகிறது. குகைகள் அணுகக்கூடியவையாகவும் மிகவும் ஆழமில்லாமலும் இருக்கிறது. அவை கோயிலின் கர்ப்பகிரகத்திற்கு நேரடி நுழைவாயிலைக் கொண்டுள்ளன. இது இப்போது கோவில் பூசை செய்பவர்களால் தடுக்கப்பட்டுள்ளது. நாட்டுப்புறக் கதைகள் மற்றும் வலுவான சித்தர் கலாச்சாரத்தின் பல பதிப்புகளைத் தவிர, தெய்வத்தைப் பற்றிய தோற்றம் அல்லது எந்த தகவலும் தெளிவற்றதாகவே உள்ளது. முல்லை என்பது பழைய கன்னட மொழியில் காட்டைக் குறிக்கிறது.

மலையேற்றம்
----------

முன்னதாக, தற்போதைய சாலைகள் மற்றும் 464 கல் மற்றும் கான்கிரீட் படிகள் இல்லாதபோது, சிகரத்தை அடைய ஒரு பாதை பயன்படுத்தப்பட்டது. இது 'சர்ப்பதாரி' அல்லது 'சர்ப்பநாடி' என்று அழைக்கப்படுகிறது. இப்போது இது அடிக்கடி பயன்படுத்துவதில்லை என்றாலும், இந்த பாதை மலையேறுபவர்களால் போற்றப்படுகிறது.

புகைப்படங்கள்
-------------

</gallery>
படிமம்:Mullayanagiri1.JPG|முல்லையன கிரிக்கு செல்லும் வழியில்
படிமம்:Mullaiyangiri hills.jpg|முல்லையங்கிரி மலைகள்
</gallery>

மேலும் காண்க
------------

* நந்தி மலைகள்
* பாபா புதன்கிரி
* மலைநாடு
* சாமுண்டி மலைகள்
* கெம்மண்ணுகுண்டி
* குத்ரேமுக்
* மங்களூர்
* நீலகிரி (மலைகள்)
* இமயமலை
* கொடைக்கானல்
* தேவரமனே
* மூணார்

மேற்கோள்கள்
-----------

1. ↑  "District : Chickmagalur State : Karnataka". National Informatics Centre. 2019-07-09 அன்று மூலம் பரணிடப்பட்டது. 2020-10-16 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Mullayanagiri***   
என்பதின் ஊடகங்கள் உள்ளன. 

```
Tours and Trip Packages பரணிடப்பட்டது 2019-06-18 at the வந்தவழி இயந்திரம்
```
அல்பாக்கதிர்வீசல் ஹீலியம் கருக்களினை கொண்டிருக்கிறது, எளிதாக காகிதத்தின் மூலமாக நிறுத்த முடியும். எதிர்மின்னிகள் அல்லது பொசித்திரன்கள் கொண்ட பீட்டா கதிர் ஒரு அலுமினிய தகடு மூலம் நிறுத்தப்படும். காமா கதிர்வீசில் ஈய குற்றியால் கட்டுப்படுத்தப்படுகிறது.
**பீட்டா துகள்கள்** (*Beta particle*) என்பது கதிரியக்க உட்கருக்களிலிருந்து உமிழப்படும் அதிக ஆற்றல் கொண்ட உயர் வேக எதிர்மின்னிகள் அல்லது பொசித்திரன்கள் ஆகும். உமிழப்படும் பீட்டா துகள்கள் அயனாக்கற்கதிர்ப்பின் வடிவத்தில் உள்ளன, இவை பீட்டா கதிர்கள் என அறியப்படுகிறது. பீட்டா துகள்கள் உற்பத்தி பீட்டா சிதைவு எனப்படுகிறது. இது கிரேக்க எழுத்து பீட்டா (β) மூலம் குறிப்பிடப்படுகிறது. இரு பீட்டா சிதைவு வடிவங்களான β− மற்றும் β+ முறையே எதிர்மின்னி மற்றும் பொசித்திரனில் அதிகரிப்பை ஏற்படுத்துகிறது.

தொடர்ந்து வெளிப்படும் β துகள்கள் பீட்டாகதிர்கள் என்றும் அறியப்படுகின்றன. இவ்வினை பொதுவாக அணுஎண் 79 விட குறைந்த தனிமங்களிலேயே காணப்படுகின்றன. இங்கு சேய் தனிமத்தின் அணுநிறை மாறுவதில்லை, ஆனால் அதன் அணுஎண் β+ ஆனால் ஒன்று கூடவும் ,β- என்றால் ஒன்று குறையவும் செய்கின்றன.ஒருகதிர் தனிமத்திலிருந்து வெளிப்படும் β துகள்கள் ஒரே ஆற்றல் கொண்டு இருப்பதில்லை. இவைகளின் சராசரி ஆற்றல்,உச்ச ஆற்றலின் 1/3 ஆக எடுத்துக் கொள்ளப்படுகிறது.

β துகள்களின் திசைவேகம் ஒளியின் வேகத்தில் 90% முதல் 95% வரையிலும் உள்ளன.

வளியில் அவைகளின் செல்தொலைவு சில மீட்டர் வரையிலும் இருக்கும்.

α துகள்களைப் போல் இத்துகள்களும் அயனியாக்கும் பண்புடையன, ஆனால் குறைந்த அளவில் உள்ளது. இதற்கு முக்கிய காரணம் அவைகளின் நிறை குறைவாக இருப்பதால் அவைகள் எளிதில் விலக்கமுறுகின்றன.

அவைகளின் செல்தொலைவு ,ஊடகத்தின் அடர்த்தியினையும் துகள்களின் ஆற்றலையும் பொறுத்திருக்கிறது.

மருத்துவத்தில் பயன் படும் சில β உமிழ்வான்கள்.

* கார்பன் (14C)
* கோபால்ட்டு (60Co)
* தங்கம் (198Au)
* அயடீன் (131I)
* பாசுபரசு (32P) முதலியன.

β− பீட்டா சிதைவு (எதிர்மின்னி காலல்)
------------------------------------

பீட்டா சிதைவு
நிலையற்ற அணுக்கருவின், மிகுதியான நொதுமின்னிகள் β−சிதைவுக்கு உள்ளாகிறது. அங்கே ஒரு நொதுமின்னியானது நேர்மின்னி, எதிர்மின்னி மற்றும் ஒரு எதிர்மின்னி-வகை எதிர்நியூட்ரினோவாக (நியூட்ரினோவின் எதிர்த் துகள்) மாற்றப்படுகிறது.

n → p + e−  
 + ν  
e

β+ பீட்டா சிதைவு (பொசித்திரன் காலல்)
------------------------------------

நிலையற்ற அணுக்கருவின், மிகுதியான நேர்மின்னிகள் β+ சிதைவுக்கு உள்ளாகிறது. அங்கே ஒரு நேர்மின்னியானது, நொதுமின்னி, பொசித்திரன் மற்றும் ஒரு எதிர்மின்னி-வகை நியூட்ரினோவாக மாற்றப்படுகிறது.

p → n + e+  
 + ν  
e

சான்றுகள்
---------

* BARC notes
**தைட்டனோகோல்டைட்டு** (*Titanoholtite*) என்பது (Ti0.75[]0.25)Al6BSi3O18 என்ற வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிய இக்கனிமம் மிகப்பெரிய துமார்ட்டியரைட்டு தொகுதியில் தைட்டானியம் மிகுந்த உறுப்பினர் மற்றும் ஒல்டைட்டு தொகுதியின் தைட்டானியம் கனிமத்தையொத்த ஓல்டைட்டு என்றும் வகைப்படுத்தப்படுகிறது. இக்குழுவில் மிகச் சமீபத்தில் கண்டறியப்பட்ட மூன்று கனிமங்களில் இதுவும் ஒன்றாகும். நையோபோகோலைட்டும் சுசிக்லேரையைட்டும் மற்ற இரு கனிமங்களாகும். போலந்து நாட்டின் சாப்கோவைசு சிலாசுகியில் உள்ள சுசிக்லேரை கிராமத்தில் இவை மூன்றும் கிடைத்தன  Nioboholtite and schiavinatoite are both minerals with essential niobium and boron.. குறிப்பாக தனித்த வகை தீப்பாறைகளில் இவை கிடைத்தன. 
ஓலைட்டு மற்றும் நையோபோகோல்டைட்டுடன் பெரும்பாலும் கலந்து காணப்படும். இவை தவிர சுசிகிளாரட்டுடன் கலந்துள்ள மற்ற பல எண்ணிக்கையிலான கனிமங்களுடன் தைட்டனோகோல்டைட்டு கனிமம் கலந்துள்ளது.

ஆன்டிமனியும் ஆர்சனிக்கும் முக்கியமான மாசுக்களாக அதிக அளவில் இதில் கலந்துள்ளன. அலுமினியம், இரும்பு, டாண்ட்டலம், தைட்டானியம், பாசுபரசு மற்றும் ஐதராக்சில் குழுக்கள் குறைந்த அளவில் கலந்துள்ளன.

மேற்கோள்கள்
-----------

1. 1 2  Pieczka, A.; Evans, R. J.; Grew, E. S.; Groat, L. A.; Ma, C.; Rossman, G. R. (2013). "The dumortierite supergroup. II. Three new minerals from the Szklary pegmatite, SW Poland: Nioboholtite, (Nb0.6〈0.4)Al6BSi3O18, titanoholtite, (Ti0.75〈0.25)Al6BSi3O18, and szklaryite, 〈Al6BAs3+3O15". *Mineralogical Magazine* **77** (6): 2841. doi:10.1180/minmag.2013.077.6.10.
2. ↑  "Titanoholtite: Titanoholtite mineral information and data". *Mindat.org*. 2016-03-03 அன்று பார்க்கப்பட்டது.
3. ↑  "Schiavinatoite: Schiavinatoite mineral information and data". *Mindat.org*. 2016-03-10 அன்று பார்க்கப்பட்டது.
மைனாமதிஇராணி மைனாவதியின் அரண்மனைசல்பான் விகாரம் மைனாமதி போர்க் கல்லறை ‎
**மைனாமதி** (*Mainamati*) என்பது 8 ஆம் மற்றும் 12 ஆம் நூற்றாண்டுக்கு இடைப்பட்ட 50 க்கும் மேற்பட்ட பண்டைய பௌத்தக் குடியேற்றங்களைக் கொண்ட தனிமைப்படுத்தப்பட்ட தாழ்வான, பள்ளமான மலைத்தொடர் ஆகும். இது வங்காளத்தின் பண்டைய திரிபுரா பிரிவின் ஒரு பகுதியாக இருந்தது. இது பங்களாதேஷில் உள்ள கொமிலா மாவட்டத்தின் மையப்பகுதி வழியாக நீண்டுள்ளது. கொமிலா நகரத்திலிருந்து கிட்டத்தட்ட 8 மைல் தொலைவில் அமைந்துள்ளது. இது இப்பகுதியில் உள்ள மிக முக்கியமான பௌத்தத் தொல்ல்லியல் களங்களில் ஒன்றாகும். கொமிலா இராணுவப்பகுதி அருகில் அமைந்துள்ள இதன் அருகே குடியேற்றவிய கால அழகான கல்லறை ஒன்று உள்ளது. கோவிந்தச்சந்திரனின் தாயார் சந்திர இராணியின் பெயரால் மைனாமதி என்று பெயரிடப்பட்டது. மைனாமதி, டாக்கா நகரத்திலிருந்து தேசிய நெடுஞ்சாலை 1 வழியாக 114  கிலோமீட்டர் தொலைவில் உள்ளது. சிட்டகொங்கிலிருந்து கிட்டத்தட்ட 162 கிலோமீட்டர் தொலைவில் உள்ளது. மேலும், இதன் அருகில் புத்தக் கோவில் ஒன்றும் உள்ளது.

சான்றுகள்
---------

1. ↑  Susan L. Huntington (1984). *The "Påala-Sena" Schools of Sculpture*. Brill Archive. பக். 164. பன்னாட்டுத் தரப்புத்தக எண்:9789004068568. .

வெளி இணைப்புகள்
---------------

விக்கிமீடியா பொதுவகத்தில்,  
 ***மைனாமதி***   
என்பதின் ஊடகங்கள் உள்ளன. 

* Rashid, M. Harunur (2012). "Mainamati". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
**குச்சு குச்சு ரங்கம்மா** என்னும் இந்த விளையாட்டு இரண்டு குழுச் சிறுமியர் பாடி மகிழும் விளையாடு. 

ஒன்றுக்குள் ஒன்றாக இரண்டு வட்டங்களில் இரண்டு குழுவினர் அமர்ந்து பாடுவர். (குழுவின் சமநிலை எண்ணிக்கை என்பது வேண்டுவதில்லை) பாடல் சேர்ந்திசைப் பாடலாக இருக்கும். ஒரு குழு வினாப்பாடல் பாடும். மற்றொரு குழு அதற்கு விடைப்பாடல் பாடும். 

பாடல் மகளிர் திருமணம் பற்றியதாக இருக்கும். சாதி-சனத்தில் பெண் இல்லை, பணத்துக்குப் பெண்ணை விற்பார் இல்லை என்னும் கருத்துக்கள் இந்த விளையாட்டால் சிறுமிகளுக்கு சொல்லப்படும்.

வினாப்பாடல்
குச்சு குச்சு ரங்கம்மா பொண்ணுண்டா
கூசாலி ரங்கம்மா பொண்ணுண்டா
சாதி சனமெல்லாம் பொண்ணுண்டா
சம்மந்த வழியெல்லாம் பொண்ணுண்டா
விடைப்பாடல்
குச்சு குச்சு தங்கம்மா பொண்ணில்லே
கூசாலி தங்கம்மா பொண்ணில்லே
சாதி சனமெல்லாம் பொண்ணில்லே
சம்மந்த வழியெல்லாம் பொண்ணில்லே
வினாப்பாடல்
குச்சு குச்சு ரங்கம்மா பணம் தாரேன்
விடைப்பாடல்

குச்சு குச்சு தங்கம்மா பணம் வேண்டாம்
இப்படிப் பாடல் பலவாக வளரும்

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல், 627 716, 1982
கழுகுமலை வெட்டுவான் கோயில் எனப்படும் வெட்டுமானக் கோயில்
தனிப் பாறை ஒன்றிலிருந்து தேவையற்ற பகுதிகளை வெட்டி எடுப்பதன் மூலம் அமைக்கப்படும் கோயில் **வெட்டுமானக் கோயில்** என்று அழைக்கப்படுகின்றது. கற்களை அடுக்கிக் கோயில்களைக் கட்டும் முறை அறிமுகமாவதற்கு முன்னர் வெட்டுமானக் கோயில்கள் அமைக்கப்பட்டன. கற்களை அடுக்கிக் கட்டும் கோயில் கட்டுமானக் கோயில் ஆகும். வெட்டுமானக் கோயில்களை அமைப்பது கடினமானதும், அமைப்பதற்கு அதிக காலம் எடுப்பதுமானதும் ஆகும். இக்கோயில்களை எல்லா இடங்களிலும் அமைக்க முடியாது. ஏற்ற பாறைகள் இருக்கும் இடங்களில் மட்டுமே அமைக்க முடியும். அமைத்துக்கொண்டிருக்கும்போது ஏதாவது பிழைகள் ஏற்பட்டால் முழுக் கோயிலுமே பயன்படாதது ஆகிவிடும்.

எடுத்துக்காட்டுகள்
------------------

கழுகுமலையில் உள்ள வெட்டுவான் கோயில் வெட்டுமானக் கோயிலுக்கு எடுத்துக்காட்டாக உள்ளது. ஒரு பகுதியில், 7.50 மீட்டர் ஆழத்துக்குச் சதுரமாக வெட்டி எடுத்து, அதன் நடுப்பகுதியைக் கோவிலாகச் செதுக்கி உள்ளனர். 8 ஆம் நூற்றாண்டில் பாண்டிய மன்னர்களால் கட்டப்பட்ட இக் கோயில் முற்றுப் பெறாத நிலையிலேயே உள்ளது.

குறிப்புகள்
-----------

1. ↑  ஒரே கல்லில் செதுக்கப்பட்ட கோயில்
[*தொடர்பிழந்த இணைப்பு*]
2. ↑   கழுகு மலை வெட்டுவான் கோயில்

இவற்றையும் பார்க்கவும்
----------------------

* இந்தியக் கட்டிடக்கலை
எட்டி சாயலன் கதை சிலப்பதிகாரத்தில் சொல்லப்படுகிறது.  காவுந்தி ஐயை இந்தக் கதையைச் சொல்கிறார். கண்ணகியை மாதரியிடம் அடைக்கலப் படுத்துமுன் தவத்தோர் தரும் அடைக்கலப் பொருளின் பெருமையைக் கூறுவதற்காக இந்தக் கதையைச் சொல்கிறார். 

காவிரிப்பூம்பட்டினத்தில் சமணத் துறவி சாரணர்க்குக் கல்கோயில் (சிலாதலம்) ஒன்று இருந்தது. அதன் தலைவர் சாரணரிடம் சாவக நோன்பிகள் அறம் கேட்பது வழக்கம். ஒருநாள் அறம் கேட்டுக்கொண்டிருந்தபோது தேவகுமரன் ஒருவன் தோன்றினான். அவன் மேனியைச் சுற்றி ஒளி வீசிக்கொண்டிருந்தது. அவனது கைகள் மட்டும் குரங்குக் கைகளாக இருந்தன.  இவன் யார் என்று சாவகர்கள் சாரணரிடம் கேட்டனர். அவர் சொன்னார். 

எட்டி சாயலன் என்பவர் ஒரு சமணத் துறவி. அவர் மனைவி பட்டினி நோன்பிகளுக்கு உணவளித்துவந்தாள். ஒருநாள் நோன்பிகள் உண்ணும்போது உதிர்ந்த உணவை அங்கு வந்த குரங்கு ஒன்று உண்டு மகிழ்ந்தது. கண்ட எட்டி சாயலன் அந்தக் குரங்கையும் மகவாகப் பேணுமாறு அறம் வளர்த்த தன் மனையோளிடம் கூறினார். அதுமுதல் அவளும் தன் அற உணவில் ஒரு பகுதியை அந்தக் குரங்குக்கு அளித்துப் பேணிவந்தாள். அந்தக் குரங்கு அவள் உணவை உண்டு உயிர் வாழ்ந்து இறந்தது. 

மத்திம நாட்டு வாரணம் என்னும் ஊரில் வாழ்ந்த உத்தர கௌத்தன் என்பவனுக்கு அந்தக் குரங்கு மகனாகப் பிறந்தது. அந்தக் குரங்குமகன் 32 அண்டுகள் தானம் பல செய்து விண்ணுலகு எய்தினான். அவன்தான் இங்கு முற்பிறவிக் கைகளுடன் தோன்றுகிறான் என்று கற்கோயில் சாரணர் சாவக நோன்பிகளுக்கு விளக்கினார்.

அடிக்குறிப்பு
-------------

1. ↑  சிலப்பதிகாரம் 15 அடைக்கலக் காதை.
2. ↑  முசுகுந்தன் நினைவுகூர்க.
**மைத்ரி பாக்** (*Matri Baag Zoo*) மிருகக்காட்சிசாலை (நட்பின் உயிரியல் பூங்கா) இந்தியாவின் பிலாயில் அமைந்துள்ளது. இது இப்பகுதியில் உள்ள மிகப்பெரிய மிருகக்காட்சிசாலையாகும். இந்த மிருகக்காட்சிசாலை 111 ஏக்கர் (44.94 ஹெக்டேர்) பரப்பில் உள்ளது. இது இந்திய உருக்கு ஆணையத்தினால் பராமரிக்கப்பட்டு நிர்வகிக்கப்படுகிறது.

வரலாறு
------

மைத்ரி பாக் என்பது இந்தியா-சோவியத் ஒன்றிய நட்பின் அடையாளமாக நிறுவப்பட்ட ஒரு "நட்பு தோட்டம்" ஆகும். இதை பிலாய் உருக்கு ஆலை, 1972ஆம் ஆண்டு உருவாக்கிப் பராமரித்து வந்தது.

ஈர்ப்புகள்
----------

எஃகு நகர ஆண்கள் தங்கள் குடும்பத்தினருடன் எஃகு தயாரிப்பின் கடுமையிலிருந்து விடுபட, மைத்ரி பாக் பொழுதுபோக்குக்கிற்கான சரியான தேர்வாக உள்ளது. நாட்டின் மிகப் பெரிய இசை நீரூற்று மைத்ரி பாக் அழகைக் கூட்டுகிறது. இது ஏற்கனவே நன்கு அமைக்கப்பட்ட பசுமையான புல்வெளிகளைக் கொண்டுள்ளது. செயற்கை ஏரி, பொம்மை ரயில் மற்றும் பிரகதி மினார் ஆகியவற்றில் படகு வசதி எஃகு ஆலை மற்றும் சுற்றுப்புறங்களின் பரந்த காட்சியைக் காண வழிவகுக்கிறது.

இதுவே இந்தப் பகுதியின் மிகப்பெரிய மிருகக்காட்சிசாலையாகும். இங்கு கீழ்க்கண்ட விலங்குகள் உள்ளன.

* புலி
* சிங்கம் (கலப்பின)
* சிறுத்தை
* புள்ளிமான்
* கடமான்
* ரோஸ் கூழைக்கிடா
* பஞ்சவர்ண கிளி
* சிங்கவால் குரங்கு

### கட்டண இடங்கள்

* செயற்கை ஏரியில் படகு சவாரி
* பொம்மை ரயில்

புகைப்பட தொகுப்பு
-----------------

* மைத்ரி பாக் ஏரியில் வங்காள புலிமைத்ரி பாக் ஏரியில் வங்காள புலி
* கடமான் பூங்காவில் தடுமாறும்கடமான் பூங்காவில் தடுமாறும்
* மைத்ரி பாக் நுழைவு சிலைகள்மைத்ரி பாக் நுழைவு சிலைகள்
* மைத்ரி பாக் அசோக சக்ரம்மைத்ரி பாக் அசோக சக்ரம்
* சோவியத் ஒன்றியம் நினைவுக் குறிப்பின் முதல் துணைப் பிரதமரான அலெக்ஸி கோசிகின், 1961இல் பிலாய்க்குச் சென்றபோது மரங்களை நட்டார்சோவியத் ஒன்றியம் நினைவுக் குறிப்பின் முதல் துணைப் பிரதமரான அலெக்ஸி கோசிகின், 1961இல் பிலாய்க்குச் சென்றபோது மரங்களை நட்டார்
* மைத்ரி பாக் நுழைவு வாயில்மைத்ரி பாக் நுழைவு வாயில்

மேற்கோள்கள்
-----------

1. 1 2 3  "CZA". cza.nic.in. 3 February 2016 அன்று பார்க்கப்பட்டது.
2. ↑  "Beef row: Bhilai Steel Plant cancels tender for zoo-animals' food". *தி டைம்ஸ் ஆஃப் இந்தியா*. 31 October 2015. 3 February 2016 அன்று பார்க்கப்பட்டது.
**சுரேஷ் மேத்தா** (Suresh Mehta) பாரதிய ஜனதா கட்சியைச் சேர்ந்த இவர், குஜராத் மாநிலத்தின் 11வது முதலமைச்சராக 1995 முதல் 1996 முடிய செயல்பட்டவர்.

அரசியல்
-------

குஜராத்தின் கட்ச் பகுதியைச் சேர்ந்த சுரேஷ் மேத்தா பாரதிய ஜனதா கட்சியின் மாநிலத் தலைவர்களில் ஒருவராக இருந்தவர்.
1995-இல் குஜராத் மாநில முதலமைச்சர் கேசுபாய் படேலின் அமைச்சரவையில் பதவி வகித்தவர் சுரேஷ் மேத்தா. அக்டோபர் 1995-இல் சங்கர்சிங் வகேலாவின் எதிர்ப்பால், கேசுபாய் படேல் முதல்வர் பதவியிலிருந்து விலகியதன் பின்னர் சுரேஷ் மேத்தா, குஜராத்தின் 11வது முதலமைச்சராக அக்டோபர் 1995 முதல் செப்டம்பர் 1996 முடிய பதவி வகித்தவர்.

சங்கர்சிங் வகேலா பாரதிய ஜனதா கட்சியிலிருந்து விலகி இராஷ்டிரிய ஜனதா கட்சியை துவக்கிய போது, சுரேஷ் மேத்தாவின் ஆட்சி கலைக்கப்பட்டு, குடியரசுத் தலைவர் ஆட்சி நடைமுறைப் படுத்தப்பட்டது.
மீண்டும் , 1998-இல் குஜராத் சட்டமன்றத்திற்குத் தேர்ந்தெடுக்கப்பட்ட கேசுபாய் படேல் தலைமையிலான பாரதிய ஜனதா கட்சி அரசில், சுரேஷ் மேத்தா தொழில் துறை அமைச்சராக 2002 முடிய பதவி வகித்தார். 2007 குஜராத் சட்டமன்றத் தேர்தலுக்கு முன்னர், 8 டிசம்பர் 2007-இல் குஜராத் முதல்வராக இருந்த நரேந்திர மோதியின் தலைமையை எதிர்த்து பாரதிய ஜனதா கட்சியிலிருந்து விலகி கேசுபாய் படேல் துவக்கிய இராஷ்டிரிய ஜனதா கட்சியில் இணைந்தார்.

இதனையும் காண்க
--------------

* பாரதிய ஜனதா கட்சியின் மாநில முதல்வர்கள் பட்டியல்
* குஜராத் முதலமைச்சர்களின் பட்டியல்

மேற்கோள்கள்
-----------

1. ↑  "I won’t join his ministry, says Suresh Mehta". *The Times of India*. 2001-10-03. Archived from the original on 2014-01-06.. பார்த்த நாள்: 2014-01-05.
2. ↑  "Suresh Mehta quits BJP". *The Hindu*. 2007-12-09. Archived from the original on 2007-12-10.. பார்த்த நாள்: 2014-01-05.

வெளி இணைப்புகள்
---------------

*
**குச்சி விளையாட்டு** என்பது எல்லா வயதினரும் விளையாடும் கைத்திறன் விளையாட்டு. விரல் நடுக்கம் இன்மையையும், பொறுமையையும் வெளிப்படுத்தும் விளையாட்டு.

விளக்குமாற்றில் உள்ள சீவங்குச்சிகள் சுமார் நான்கு அங்குல அளவுக்கு உட்பட்டனவாக ஒரே அளவில் 10 குச்சிகளும், அவற்றுடன் அவற்றைவிடச் சற்றே நீளமுள்ள குச்சி ஒன்றும், ஆக 11 குச்சிகள் இந்த விளையாட்டுக்குப் பயன்படுத்தப்படும். 

11 குச்சியையும் ஒருசேரப் பிடித்து நிலத்தில் ஒரே வீச்சில் பரவலாக எறியவேண்டும். உள்ளங்கையால் உருட்டியும் போடலாம். சீழே விழுந்துகிடக்கும் குச்சிகளை பிற எந்தக் குச்சியும் அலுங்காவண்ணம் ஒவ்வொன்றாகப் பொறுக்கி எடுக்கவேண்டும். அப்படி எடுத்த குச்சிகளின் எண்ணிக்கை வெற்றிப்பள்ளிகளின் பழமாக எடுத்துக்கொள்ளப்படும். ஒருவர் எடுக்கும்மோது ஏதாவது ஒரு குச்சி அலுங்கினால் ஆட்டம் கைமாறும்.

சீவங்குச்சிகளுக்குப் பதிலாகத் தீக்குச்சிகளும் பயன்படுத்தப்படும்.

அலுங்காமல் எடுத்த ஒவ்வொரு குச்சிக்கும் ஒரு வெற்றிப்புள்ளி. பெரிய குச்சி எடுத்தால் 10 புள்ளி. இவ்வாறு புள்ளிகள் கணக்கிடப்பட்டுப் புள்ளிகள் கூட்டிக்கொள்ளப்படும். அதிக புள்ளிகள் பெற்றவர் வெற்றி.

படத்தொகுப்பு
------------

* குச்சிகளின் அளவு
* பரப்பும் விரல்களில் குச்சி
* பரப்பிய பின் குச்சிகள் கிடக்கும் நிலை
* பரப்பிய குச்சிகளை ஒவ்வொன்றாகப் பொறுக்குதல்

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
**சுரேஷ்பாபு மானே** ( **1902–15** பிப்ரவரி 1953) இவர் இந்தியாவின் முக்கிய இந்துஸ்தானி பாரம்பரிய இசைப் பாடகராவார். இவர் கிராணா கரானாவின் (பாடும் பாணி) ஒரு மேதையான உஸ்தாத் அப்துல் கரீம் கான் என்பவரின் மகனாவார்.

ஆரம்பகால வாழ்க்கை மற்றும் பயிற்சி
---------------------------------

இவர், அப்துல் ரகுமானாக உஸ்தாத் அப்துல் கரீம் கோன் மற்றும் தாராபாய் மானே ஆகியோருக்கு பிறந்தார்.  தாராபாய் 19 ஆம் நூற்றாண்டின் நடுப்பகுதியில் சுதேச பரோடா மாநிலத்தின் "ராஜமாதா "வின் சகோதரரான சர்தார் மாருதி ரியோ மானின் மகளவார். தாராபாய் இளமையாக இருந்தபோது பரோடாவில் அரசவை இசைக்கலைஞராக உஸ்தாத் அப்துல் கரீம் கான் இருந்தார். 

சுரேஷ்பாபு தனது ஆரம்ப பயிற்சியை தனது தந்தையிடமிருந்து பெற்றார். பின்னர் கிரானா கரானாவின் மேதையான, உஸ்தாத் அப்துல் வாகித் கானிடமிருந்து பயிற்சி பெற்றார்.

தொழில்
------

கச்சேரிகளில் இசை நிகழ்ச்சிகளை நிகழ்த்துவதோடு, பல மராத்தி நாடகங்களிலும், திரைப்படங்களிலும் இவர் நடித்துள்ளார்.

ஒரு திறமையான நடிகராக இல்லாவிட்டாலும், இவர் தனது தங்கை கிராபாய் பரோடேகர் உருவாக்கிய நாடக நிறுவனத்தில் மேடை நாடகங்களில் நடித்தார். *சன்யாசா-கல்லோல்* என்ற நாடகத்தில் அசுவின் சேத் மற்றும் சுபத்ரா ஆகிய பாத்திரத்தில் தோன்றினார். அங்கு இவர் அருச்சுனன் வேடத்தில் நடித்தார்.  பின்னர் பிரபாத் பிலிம்ஸால் தயாரிக்கப்பட்ட*அமிர்த மந்தன்* (1934), *சந்திரசேனா* (1935), *ராஜ்புத் ரமணி* (1936) போன்ற சில படங்களில் நடித்தார். மேலும், 'சாவித்ரி' (1936, லீலா பெந்தர்கர் என்ற முக்கிய பாத்திரம்), சரசுவதி சினிடோன் தயரித்த *தேவயானி* மற்றும் *சச் ஹாய்* (1939) ஆகியத் திரைப்படங்களிலும் நடித்துள்ளார். இவர், தபலா, ஆர்மோனியம் போன்ற கருவிகளையும் வாசித்தார்.  

பண்டிட் பீம்சென் ஜோஷி, முனைவர் வசந்த்ராவ் தேசுபாண்டே போன்ற கலைஞர்கள் இவரது இசையால் ஈர்க்கப்பட்டனர். இவரது சில பதிவுகள் இன்றும் கிடைக்கின்றன.

சீடர்கள்
--------

பிரபலமான பாரம்பரிய இசை பாடகர்களான கிராபாய் பரோடேகர் மற்றும் முனைவர் பிரபா ஆத்ரே, ஆகிய இருவரும் இவரது முக்கியமான சீடர்களாவர். முனைவர் வசந்த்ராவ் தேசுபாண்டே, பண்டிட் பீம்சென் ஜோஷி, மாணிக் வர்மா, சரஸ்வதி ரானே, வாமன்ராவ் தேஷ்பாண்டே, பசவராஜ் ராஜ்குரு, பாலாசாகேப் ஆத்ரே, விட்டல்ராவ் சர்தேஷ்முக் மற்றும் மேனகா சிரோத்கர் ஆகியோரும் இவரிடம் வழிகாட்டுதல்களைப் பெற்றனர்.

மரபு
----

சுரேஷ்பாபு 1953 பிப்ரவரி 15 அன்று புனேவில் காலமானார்.  மும்பையில் இவரது சீடர் முனைவர் பிரபா ஆத்ரே அவர்களால் சுரேஷ்பாபு - கிராபாய் சுமிருதி சங்கீத சமரோக் என்ற பெயரில் 1992 முதல் வருடாந்திர இசை விழா நடத்தப்படுகிறது. இது நாட்டின் முக்கிய இசை விழாக்களில் ஒன்றாகும்.

குறிப்புகள்
-----------

1. 1 2 3  "Sureshbabu Mane". Vijaya Parrikar Library of Indian Classical Music. 2013-08-12 அன்று பார்க்கப்பட்டது.
2. ↑  Deshpande, p. 3
3. 1 2  Deshpande, p. 8
4. ↑  Mukhopadhyaẏa, p. 250
5. ↑  Deshpande, p. 1

நூலியல்
-------

* Vāman Hari Deshpande (1989). *Between Two Tanpuras*. Popular Prakashan. பன்னாட்டுத் தரப்புத்தக எண்:978-0-86132-226-8. .
* Kumāraprasāda Mukhopadhyaẏa (2006). *The Lost World of Hindustani Music*. Penguin Books India. பன்னாட்டுத் தரப்புத்தக எண்:978-0-14-306199-1. .

வெளி இணைப்புகள்
---------------

* Discography Sureshbabu Mane

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
இழையவியலில் **கொழுப்பிழையம்** (adipose tissue) என்பது தளர்வான நிலையில் அமைந்திருக்கும் ஒரு வகை இணைப்பிழையம் ஆகும். இதிலுள்ள கலங்கள் *அடிப்போசைட்* எனப்படும். இவை உடம்பில் கொழுப்பு தாங்கும் இடத்தில் காணப்படும் இழையம் ஆகும். மனித உடலில் இருக்கும் கொழுப்புகள் இந்த இந்த இழையத்தில் உள்ள "கொழுப்பு தாங்கும் செல் "களில் தான் சேர்த்து வைக்கப் படுகின்றன.

அடிப்போசைட்டுக்களைத் தவிர இந்த இழையத்தில் பிரீயடிப்போசைட்டுக்கள், நார்முன்செல்கள், குருதிநாள அகவணிக்கலங்கள் மற்றும் பல்வேறு நோயெதிர்ப்புக் கலங்கள் (கொழுப்பிழைய பெருவிழுங்கிகள்) உள்ளடங்கி உள்ளன. பிரீயடிப்போசைட்டுகளிலிருந்து கொழுப்பிழையம் உருவாகிறது. இதன் முதன்மை நோக்கம் கொழுமியங்களைச் சேகரித்து வைப்பதன் மூலம் பிற்காலப் பயன்பாட்டிற்காக சக்தியை சேகரிப்பதாகும். மேலும் இது உடலுக்கு வெப்பக்குறைகடத்தியான போர்வையாகவும் அதிர்வுகளைத் தாங்கும் மெத்தையாகவும் விளங்குகிறது. அண்மையில் இது ஓர் முதன்மை அகச்சுரப்பித் தொகுதி உறுப்பு எனக் கண்டுபிடிக்கப்பட்டுள்ளது. கொழுப்பிழையம் லெப்டின், ஈத்திரோசன், இரெசிச்டின், சைட்டோகைன் TNFα போன்ற இயக்குநீர்களை உருவாக்குகிறது.

கொழுப்பிழையங்கள் மற்ற உறுப்புத் தொகுதிகளில் தாக்கம் ஏற்படுத்துகையில் உடல் நோய் வாய்படலாம். மனிதர்களுக்கும் பெரும்பான்மையான விலங்கினங்குக்கும் உடற் பருமன் அல்லது கூடிய எடை என்பது உடல் எடையை விட உடல் கொழுப்பைச் (கொழுப்பிழைய அளவு) சார்ந்ததாக உள்ளது. கொழுப்பிழையங்கள் இருவகையாக வகைப்படுத்தப்பட்டுள்ளன: வெள்ளைக் கொழுப்பிழையம் (WAT) மற்றும் பழுப்புக் கொழுப்பிழையம் (BAT). கொழுப்பிழையம் உருவாவது கொழுப்பிழைய மரபணுவால் கட்டுபடுத்தப்படுவதாக தெரிகிறது.

கொழுப்பிழையம் – குறிப்பாக பழுப்புக் கொழுப்பிழையம் – முதன்முதலாக 1551இல் சுவிட்சர்லாந்து இயற்கையாளர் கான்ராடு கெசுனரால் கண்டறியப்பட்டது.

நுண்நோக்கியல்
-------------

இது நுண்ணோக்கியில் , வெற்று செல் ஆக காணப்படுகிறது.

மேற்சான்றுகள்
-------------

1. ↑  Kershaw EE, Flier JS (2004). "Adipose tissue as an endocrine organ". *J. Clin. Endocrinol. Metab.* **89** (6): 2548–56. doi:10.1210/jc.2004-0395. பப்மெட்:15181022.
2. ↑  Cannon, B; Nedergaard, J (2008). "Developmental biology: Neither fat nor flesh". *Nature* **454** (7207): 947–8. doi:10.1038/454947a. பப்மெட்:18719573.
**எட்டிசலட்** (Etisalat இலங்கை) (2007 வரை செல்டெல் (Celltel) என்றும், 2007 மற்றும் 2010 இடையே டிகோ (Tigo) என்றும் அழைக்கப்பட்டது) இலங்கையில் இயங்கும் ஒரு மொபைல் தொலைத்தொடர்பு நெட்வொர்க் ஆகும். அது தற்போது ஐக்கிய அரபு எமிரேட்டில் சார்ந்த தொலை தொடர்பு நிறுவனம் எடிசலட் இக்கு சொந்தமானது. எட்டிசலட் இலங்கையில் பிப்ரவரி 2012 இறுதியில் 4.2 மில்லியன் வாடிக்கையாளர்கள் இருந்தனர். இந்த நிறுவனம் தெற்கு ஆசியாவில் முதல் முறையாக எச்எஸ்பிஏ+ (HSPA+) சேவைகள் 15 ஆகஸ்ட் 2012 முதல் வழங்க போவதாக அறிவித்தது.

செல்டெல் மற்றும் டீகோ
---------------------

தற்போது எடிசலட் ஆக கருதப்படும் மொபைல் நெட்வொர்க் ஜூன் 1989 இல் செல்டெல் (Celltel) எனும் பெயருடன் மோட்டோரோலா டிஏசிஎஸ் (TACS) நிறுவனத்தால் இலங்கையின் முதலாவது செல்லுலர் வலையமைப்பகாக ஆரம்பிக்கப்பட்டது பின்னர் 2007 ஆம் ஆண்டு மில்லிகாம் இன்டர்நேஷனல் (Millicom International) நிறுவனத்திற்கு கை மற்றம் செய்யப்பட்டு டிகோ என பெயர் மாற்றபட்டது.

சந்தை விரிவாக்கம்
-----------------

மார்ச் 2006 இல் இருந்து அக்டோபர் 2006 வரையிலான 8 மாதகாலப் பகுதியில் 500 தொலைத்தொடர்பாடற் கோபுரங்களை நிர்மாணித்துள்ளது. இதுவரை மொத்தம் 1100 தகவல் கோபுரங்களைக் கொண்டுள்ள எடிசலாட் எதிர் காலத்தில் $138 மில்லியனை செலவு செய்து மேலும் 480 தகவல் கோபுரங்களை அமைக்குவுள்ளது. எட்டிசலட் 2.325 மில்லியனுக்கும் வாடிக்கையாளர்களைக் கொண்டுள்ளதுடன் இது நகர்பேசி சந்தையில் 17% என்பதையும் குறிப்பிடவேண்டும்.

எடிசலாட் இலங்கையில் கூகிள் காலண்டரூடாகக் குறுஞ்செய்திகள் அனுப்பும் வசதியுள்ள வலையமைப்புக்களுள் ஒன்றெனினும் இதில் இடத்தைக் காட்டும் (அதாவது எந்தக்கோபுரத்திற்கு அருகில் நிற்கின்றீர்கள் எடுத்த்துக் காட்டாக திருகோணமலை) என்னும் வசதி இன்னமும் கிடையாது.

சேவைகள்
-------

எட்டிசலாட் நிறுவனம் சாதாரண குரல் அழைப்பு, குறுஞ்செய்தி, ஜி.பி.ஆர்.எஸ், 3ஜி,இணையதளம் போன்ற சேவைகளை வழங்குகின்றது.

உசாத்துணைகள்
------------

1. ↑
2. ↑  Etisalat to invest $163m in Sri Lanka(ஆங்கில மொழியில்)
3. ↑  "Broadband Internet users seen at 4 milion in 4 years". 2010-08-05 அன்று மூலம் பரணிடப்பட்டது. 2010-08-04 அன்று பார்க்கப்பட்டது.
4. ↑  "Etisalat - 3G this April (2011) | Mobyle". 2011-03-25 அன்று மூலம் பரணிடப்பட்டது. 2011-04-12 அன்று பார்க்கப்பட்டது.

வெளியிணைப்புக்கள்
-----------------

* எடிசலாட் பரணிடப்பட்டது 2010-07-25 at the வந்தவழி இயந்திரம் (ஆங்கில மொழியில்)

  



|  |  |  |
| --- | --- | --- |
| * பா
* உ
* தொ
 | **இலங்கையின் தொலைத்தொடர்பு சேவை நிறுவனங்கள்** | {{{படிம தலைப்பு}}} |
| லங்காபெல் | ஹட்ச் | எட்டிசலட் | ஸ்ரீ லங்கா டெலிகொம் | டயலொக் | மோபிட்டல் |  எயார்டெல் | டயலொக் பிராட்பேண்ட் வலையமைப்புகள் |
பாசுபோரைல் நைட்ரைடு
வேதியியலில் **பாசுபோரைல் நைட்ரைடு** *(Phosphoryl nitride)* என்பது OPN அமைப்பு கொண்ட வினைத்திறனுள்ள இடைநிலையாகும். இவ்விடைநிலையில் நேரியல் அமைப்பில் ஆக்சிசன் பாசுபரசு நைட்ரசன் மூலக்கூறுகள் இணைந்துள்ளன. பாசுபரசு மற்றும் ஆக்சிசன் மூலக்கூறுகள் இரட்டைப் பிணைப்பாலும் ( இது பாசுபோரைல்) பாசுபரசு மற்றும் நைட்ரசன் மூலக்கூறுகள்  முப்பிணைப்பாலும் பிணைந்துள்ளன. பாசுபோரைல் மூவசைடை (OP(N3)3) சீரொளியால் ஒளியாற்பகுப்பு வினைக்கு உட்படுத்தும் போது 16 கெல்வின் வெப்பநிலையில் ஆர்கான் அணி தனியாக்கல் நுட்பத்தில் பாசுபோரைல் நைட்ரைடு கிடைக்கிறது. ஒளிமாற்றியமாக்கல் வினையினால் பாசுபோரைல் நைட்ரைடும் அதன் மாற்றியனும் ஒன்றுக்கொன்று இடைமாற்றம் மூலம் மாறிக்கொள்கின்றன.

மேற்கோள்கள்
-----------

1. ↑  Himmel, H.-J. and Linti, G. (2012), *OPN and SPN: Small Molecules with Great Potential.* Angew. Chem. Int. Ed. 51: 5541–5542. எஆசு:10.1002/anie.201201638
2. ↑  *Elusive O═P≡N, a Rare Example of Phosphorus σ2λ5-Coordination* Xiaoqing Zeng, Helmut Beckers, and Helge Willner Journal of the American Chemical Society 2011 133 (51), 20696-20699 எஆசு:10.1021/ja2091867

| * பா
* உ
* தொ
 பாசுபரசு சேர்மங்கள் |
| --- |
| 
* PBr3
* PBr5
* PBr7
* PCl3
* PCl5
* PF3
* PF5
* PI3
* InP
* PH3
* PN
* P3N5
* PO
* P2O3
* P2O4
* P2O5
* P4S3
* P4Sx
* P4S10
* AlP
* Ca3P2
* Cd3P2
* Zn3P2
* ZnP2
* Cu3P
* HfP
* FeP
* Fe3P
* BP
* YP
* Li3P
* ScP
* LuP
* Sr3P2
* PrP
* NdP
* EuP
* NbP
* SmP
* LaP
* YbP
* TmP
* BiP
* HoP
* ErP
* DyP
* TbP
* GdP
* PuP

 |
**பாசுபாரிக் காடி** (phosphoric acid) என்றும் *ஆர்த்தோபாசுபாரிக் காடி* (Orthophosphoric acid)என்றும் *பாசுபாரிக் (V) காடி* என்றும் அழைக்கப்படும் பாசுபரசு உள்ள ஒரு கரிமமற்ற காடி. இக்காடியில் மூன்று ஐதராக்சைல் (-OH) குழுக்கள் உள்ளன. பாசுபாரிக் காடி ஐதரச அணுக்களும் நான்கு ஆக்சிசன் அணுக்களும் ஒரு பாசுபரசு அணுவும் சேர்ந்த சேர்மங்களால் ஆனது. இதன் வேதியியல் வாய்பாடு H3PO4. மூன்று நீர் (H2O). மூலக்கூறுகளுடன் ஒரு பாசுபரசு பென்ட்டாக்சைடு (P2O5) மூலக்கூற்றை சேர்த்தால் இரண்டு பாசுபரசுக் காடி மூலக்கூறுகள் கிட்டும். ஆர்த்தோபாசுபாரிக் காடி மூலக்கூறுகள் பலவும் தன்னுடனே சேர்ந்து பல்வேறு வேதியியல் சேர்மங்களாகக்கூடும். இவையும் பாசுபாரிக் காடிகள் என்று கூறப்படுகின்றன. பாசுபாரிக் காடிகள் பெரும்பாலும் வேளாண்மைத் தொழிலில் உரம் செய்யப் பயன்படுகின்றது. இது தவிர இரும்புத் துருவை நீக்கவும், பூச்சிக் கொல்லிகளிலும், பல் மருத்துவத்திலும், சிலிக்கான் நுண்மின்சுற்றுகள் (தொகுசுற்றுகள்) உருவாக்குவதில் அலுமினியத்தை அரித்தெடுக்கவும், புளிப்பு சுவை தருவதால் சில கோலா குடிநீர்மங்களிலும் பயன்படுத்தபடுகின்றது.

ஆர்த்தோபாசுபாரிக் காடி வேதியியல்
--------------------------------

நீர் கலக்கா (நீரற்ற) தூய பாசுபாரிக் காடி ஓர் வெண்மையான திண்மம். இது 42.35 °C வெப்பநிலையில் உருகி நிறமற்ற பிசுப்புமையான நீர்மமாக மாறுகின்றது

இக் காடியின் *ஆர்த்தோ* என்னும் முன்னொட்டு பாலி பாசுபாரிக் காடிகள் என்று அழைக்கப்படும் மற்றவற்றில் இருந்து பிரித்துக் காட்டவே. ஆர்த்தோபாசுபாரிக் காடி நச்சுத்தனமையற்ற, கரிமமற்ற, வலிமைகுறைந்த (மென்மையான), மூன்று ஐதரச (முப்புரோட்டிக்) காடி. இது அறை வெப்ப, அழுத்த நிலைகளில் திண்மநிலையில் உள்ளது. ஆர்த்தோபாசுபாரிக் காடி முனைத்தன்மை கொண்ட மூலக்கூறு ஆகையால நீரில் எளிதில் கரையும். ஆர்த்தோ மற்றும் பிற பாசுபாரிக் காடிகளின் ஆக்சிசனாக்க நிலை +5; எல்லா ஆக்சிசன் அணுக்களின் ஆக்சிசனாக்கு நிலை -2, ஐதரசனின் நிலை +1. ஆர்த்தோபாசுபாரிக் காடி, மூன்று ஐதரசக்காடி என்பதால் மின்மமாக்கப்பட்ட ஐதரச அணுவை H+ மூன்று மடங்கு நீரில் பிரியச் செய்ய இயலும். இது நீர் மூலக்கூறுடன் இணைந்து கீழ்க்காணும் வேதியியல் வினைகளுக்கு உட்படும்.

H3PO4(s)   + H2O(l) ⇌ H3O+(aq) + H2PO4–(aq)       *K*a1= 7.5×10−3
H2PO4–(aq)+ H2O(l) ⇌ H3O+(aq) + HPO42–(aq)       *K*a2= 6.2×10−8
HPO42–(aq)+ H2O(l) ⇌ H3O+(aq) +  PO43–(aq)        *K*a3= 2.14×10−13

| * பா
* உ
* தொ
நீரியம் சேர்மங்கள் |
| --- |
| 
* H3AsO3
* H3AsO4
* HArF
* HAt
* HSO3F
* HBF4
* HBr
* HBrO
* HBrO2
* HBrO3
* HBrO4
* HCl
* HClO
* HClO2
* HClO3
* HClO4
* HCN
* HCNO
* H2CrO4/H2Cr2O7
* H2CO3
* H2CS3
* HF
* HFΟ
* HI
* HIO
* HIO2
* HIO3
* HIO4
* HMnO4
* H2MoO4
* HNC
* NaHCO3
* HNCO
* HNO
* HNO3
* H2N2O2
* HNO5S
* H3NSO3
* H2O
* H2O2
* H2O3
* H3PO2
* H3PO3
* H3PO4
* H4P2O7
* H5P3O10
* H2PtCl6
* H2S
* H2S2
* H2Se
* H2SeO3
* H2SeO4
* H4SiO4
* H2SiF6
* HSCN
* H2SO3
* H2SO4
* H2SO5
* H2S2O3
* H2S2O6
* H2S2O7
* H2S2O8
* H2S3
* CF3SO3H
* H2Te
* H2TeO3
* H6TeO6
* H4TiO4
* H2Po
* HCo(CO)4
* Li2NH
* NH2

 |
இந்த நெகிழ்வுடைய கொழுமிய ஈரடுக்கின் குறுக்கு வெட்டுத் தோற்றமானது முற்றிலுமாக பொஸ்போகொழுமியங்களினால் உருவானது.
 கரைசலில் பாஸ்போகொழுமியங்களின் மூன்று முக்கிய வடிவங்கள்; லைப்போசோம் (மூடிய ஈரடுக்கு), கொழுமியத் துகள்கள், தட்டையான ஈரடுக்குகள்.
**கொழுமிய ஈரடுக்கு** (lipid bilayer) என்பது இரு படல (அடுக்கு) கொழுமிய மூலக்கூறுகளாலான மெல்லிய சவ்வாகும். தட்டையான விரிப்புகளாக உள்ள இம்மென்படலங்கள் உயிரணுக்களைச் சுற்றி தொடர் தடுப்புச் சுவர்களை உருவாக்குகின்றன. கிட்டத்தட்ட அனைத்து உயிரினங்களின், பல வைரசுகளின் உயிரணு மென்தோல்கள் கொழுமிய ஈரடுக்குகளால் உருவானது. இவ்வண்ணமே, உயிரணு உட்கருவை, பிற உள்-உயிரணு வடிவமைப்புகளைச் சுற்றிலுமுள்ள மென்படலங்களும் கொழுமிய ஈரடுக்குகளால் உருவானதேயாகும்.

இங்ஙனம் கொழுமிய ஈரடுக்குகளால் உருவான தடுப்புச் சுவர்கள் அயனிகள், புரதங்கள் மற்றும் பிற மூலக்கூறுகளைத் தேவையான இடத்தில் வைக்கும் அதே சமயத்தில் தேவையில்லாத இடங்களில் இம்மூலக்கூறுகள் விரவாமல் தடுக்கவும் செய்கின்றன. பெரும்பாலான, நீரில் கரையும் (நீர்-விரும்பும்) மூலக்கூறுகள் ஊடுருவமுடியாமலுள்ளத் தன்மையினால், சில நானோமீட்டர் அகலமே இருந்தாலும், கொழுமிய ஈரடுக்குகள் இப்பணிக்கு சிறந்த தகுதி வாய்ந்தவைகளாக உள்ளன. கொழுமிய ஈரடுக்குகள் முக்கியமாக அயனிகளைக் கசியவிடாமல் தடுப்பதால், செல்கள் அயனிஏற்றி புரதங்களைக் கொண்டு மென்படல எதிர்ப்பக்கத்திற்கு அயனிகளை ஏற்றி உப்புச் செறிவுகளையும், அமிலக்காரத் தன்மையையும் ஒழுங்குப்படுத்துகின்றன.

இயற்கையான கொழுமிய ஈரடுக்குகள் பொதுவாக பாஸ்போகொழுமியங்களால் உருவானவையாகும். பொஸ்போகொழுமிய மூலக்கூறுகள் ஒவ்வொன்றும் நீர்நாட்டமுள்ள (hydrophilic) தலைப் பகுதி ஒன்றையும், நீர்விலகுதன்மை (hydrophobic) கொண்ட இரு வால்ப் பகுதிகளையும் கொண்டதாக இருக்கும். இத்தகைய அமைப்பைக் கொண்டிருப்பதனால் பொஸ்போகொழுமிய மூலக்கூறுகள் நீருடன் தொடர்பில் வரும்போது, அவை தம்மைத்தாமே ஈரடுக்காக ஒழுங்குபடுத்திக் கொள்கின்றன. நீர்நாட்டமுள்ள தலைப்பகுதிகள் நீருடன் தொடர்புகொண்ட நிலையில் வெளிப்புறமாகவும், நீர்நாட்டமட்ட வால்ப்பகுதிகள் உள்ளே ஒன்றையொன்று நோக்கியபடி நடுப்பகுதியிலும் ஒழுங்குபடுத்தப்படுவதனால், இவ்வாறான ஈரடுக்கு அமைப்புக்கள் தோன்றுகின்றன.

உயிரணுமென்சவ்வில் கொழுமிய ஈரடுக்கு
----------------------------------

மெய்க்கருவுயிரியின் உயிரணு மென்சவ்வு விளக்கப்படம்
உயிரணு மென்சவ்வானது தட்டையான கொழுமிய ஈரடுக்கு வடிவத்தில் காணப்படும். சில ஆர்க்கியா இனங்கள் தவிர்ந்த ஏனைய அனைத்து உயிரினங்களிலும், இவ்வகையான ஈரடுக்கு நிலையே உயிரணு மென்சவ்வில் காணப்படுகின்றது. அந்தக் குறிப்பிட்ட சில ஆர்க்கியா இனங்களில் ஈரடுக்கின்றி, மென்சவ்வானது கொழுமிய தனிப்படையாலானதாக இருக்கின்றது[1].

இவற்றையும் காண்க
----------------

* கொழுமியம்
* பாஸ்போகொழுமியம்
* கிளைக்கோகொழுமியம்
* கொழுமிய மிதவை

மேற்கோள்கள்
-----------

1. ↑  Parker J, Madigan MT, Brock TD, Martinko JM (2003). *Brock biology of microorganisms* (10th ). Englewood Cliffs, N.J: Prentice Hall. பன்னாட்டுத் தரப்புத்தக எண்:0-13-049147-0.